
NÁVRH

UZNESENIE VLÁDY SLOVENSKEJ REPUBLIKY

č. 

z 
k Správe o priebehu a následkoch povodní na území Slovenskej republiky v období od januára do konca júna 2024
	Číslo materiálu:
	

	Predkladateľ:
	podpredseda vlády a minister životného prostredia a predseda Ústrednej povodňovej komisie, minister vnútra a podpredseda Ústrednej povodňovej komisie


Vláda

A.
schvaľuje

A.1.
Správu o priebehu a následkoch povodní na území Slovenskej republiky v období od januára do konca júna 2024, 

B.
súhlasí
B.1.
s uvoľnením 3 934 208,88 eur z kapitoly Všeobecná pokladničná správa a ich použitím na
a) úhradu výdavkov vynaložených na vykonávanie povodňových zabezpečovacích prác v sume 2 800 930,86 eur,
b) úhradu výdavkov vynaložených na vykonávanie povodňových záchranných prác v sume 199 446,75 eur,
c) vyplatenie peňažných náhrad za splnenú osobnú pomoc a za poskytnutie vecného prostriedku počas povodňovej situácie v sume 933 831,27 eur.
C.
ukladá

ministrovi financií
C.1.
uvoľniť z kapitoly Všeobecná pokladničná správa do piatich pracovných dní odo dňa doručenia žiadosti o rozpočtové opatrenie dotknutých kapitol finančné prostriedky v sume 3 934 208,88 eur, z toho pre 
1) Ministerstvo vnútra Slovenskej republiky 1 147 397,71 eur, z toho

a) 1 129 529,59 eur okresným úradom v sídlach krajov a z nich

1. 29 435,79 eur Okresnému úradu Trnava na úhradu výdavkov vynaložených na vykonávanie povodňových záchranných prác,

2. 41 764,25 eur Okresnému úradu Trenčín, z toho 8 227,02 eur na úhradu výdavkov vynaložených na vykonávanie povodňových zabezpečovacích prác, 33 537,23 eur na úhradu povodňových záchranných prác,

3. 50 029,47 eur Okresnému úradu Nitra na úhradu výdavkov vynaložených na vykonávanie povodňových záchranných prác,

4. 14 519,48 eur Okresnému úradu Žilina, z toho 8 683,48 eur na úhradu výdavkov vynaložených na vykonávanie povodňových záchranných prác a 5 836,00 eur pre Žilinský samosprávny kraj na úhradu výdavkov vynaložených na vykonávanie povodňových zabezpečovacích prác pri ochrane dopravnej infraštruktúry,
5. 967 991,94 eur Okresnému úradu Banská Bystrica, z toho 34 160,67 eur na úhradu výdavkov vynaložených na vykonávanie povodňových záchranných prác a 933 831,27 eur na vyplatenie peňažných náhrad za splnenú osobnú pomoc a za poskytnutie vecného prostriedku počas povodňovej situácie,
6. 25 715,10 eur Okresnému úradu Prešov, z toho 20 139,50 eur na úhradu výdavkov vynaložených na vykonávanie povodňových záchranných prác a 5 575,60 eur pre Prešovský samosprávny kraj na úhradu výdavkov vynaložených na vykonávanie povodňových zabezpečovacích prác pri ochrane dopravnej infraštruktúry,
7. 73,56 eur Okresnému úradu Košice na úhradu výdavkov vynaložených na vykonávanie povodňových záchranných prác, 
b) 17 868,12 eur na úhradu výdavkov vynaložených na vykonávanie povodňových záchranných prác Hasičským a záchranným zborom Slovenskej republiky.

2) Ministerstvo životného prostredia Slovenskej republiky 2 721 133,39 eur, z toho

a) 2 706 956,39 eur na úhradu výdavkov vynaložených na vykonávanie povodňových zabezpečovacích prác SLOVENSKÝM VODOHOSPODÁRSKYM  PODNIKOM, štátnym podnikom,
b) 14 177,00 eur na úhradu výdavkov vynaložených na plnenie úloh predpovednej povodňovej služby Slovenským hydrometeorologickým ústavom.
3) Ministerstvo pôdohospodárstva a rozvoja vidieka Slovenskej republiky           60 158,85 eur, z toho

a) 44 648,49 eur na úhradu výdavkov vynaložených na vykonávanie povodňových zabezpečovacích prác podnikom LESY Slovenskej republiky, štátny podnik,
b) 15 510,36 eur na úhradu výdavkov vynaložených na vykonávanie povodňových zabezpečovacích prác podnikom Hydromeliorácie, š. p.

4) Ministerstvo obrany Slovenskej republiky 5 518,93 eur na úhradu výdavkov vynaložených na vykonávanie povodňových záchranných prác Ozbrojenými silami Slovenskej republiky

podpredsedovi vlády a ministrovi životného prostredia 

ministrovi vnútra
ministrovi pôdohospodárstva a rozvoja vidieka

podpredsedovi vlády a ministrovi obrany

C.2.
zabezpečiť presun prostriedkov uvedených v bode C.1. tohto uznesenia dotknutým subjektom do 10 pracovných dní po obdržaní finančných prostriedkov
Vykonajú:
podpredseda vlády a minister životného prostredia
                          minister financií
minister vnútra
minister pôdohospodárstva a rozvoja vidieka

podpredseda vlády a minister obrany

